Sèng-tàn Ló-jîn

Wikipedia (chū-iû ê pek-kho-choân-su) beh kā lí kóng...

Sèng-tàn Ló-jîn ê ang-á
Hòng-tōa
Sèng-tàn Ló-jîn ê ang-á

Sèng-tàn Ló-jîn sī ùi Se-hng khai-sí liû-thôan ê 1-ê thôan-soat jîn-bu̍t, kóng i ta̍k-nî ē sì-kè sàng lé-bu̍t hō· gín-á, it-poaⁿ sī tī Sèng-tàn-cheh hit-chām-á. I ê miâ chin chē, chú-iàu ū Santa Claus (Santa), Sèng Nicholas (Saint Nick), Sèng-tàn-pē (Father Christmas, Père Noël, Pai Natal), Sèng-tàn-lâng (Weihnachtsmann, Julemanden), Ia-so· Gín-á (Christkind), téng-téng.

It-poaⁿ kòan-sì kā Sèng-tàn Ló-jîn sok-chō chò 1-ê jîn-chû, hí-lo̍k, îⁿ pak-tó·, tn̂g pe̍h chhiu, kòa ba̍k-kiàⁿ ê pe̍h-lâng sī-tōa, sin-khu chhēng khûn pe̍h mo· ê âng gōa-saⁿ. Sèng-tàn-iā hit mê i chē lo̍k-á (sûn-lo̍k 馴鹿) thoa ê peng-chhia sì-kè pài-hóng jîn-ke ê gín-á. I ùi lâng tau ê ian-tâng lo̍k-khì, chiah-koh ùi piah-lô· bùn--chhut-lâi. Pêng-siông-sî i kap khan-chhiú í-ki̍p 1 tīn elves ("cheng-lêng") tiàm chhù--ni̍h chè-chō chhit-thô-mi̍h-á. In tau it-poaⁿ kóng sī khiā tī tē-kiû khah pak ê só·-chāi, siông-sè ê tē-hng bô kāng thoân-thóng ū bô kāng kóng-hoat, pau-koah Pak-ke̍k (Alaska a̍h-sī pak Canada), Korvatunturi (Suomi), Dalecarlia (Sverige), Chheⁿ-tē, téng-téng.

[siu-kái] Gōa-pō· liân-kiat

Wikimedia Commons ū koan-hē Sèng-tàn Ló-jîn ê to-mûi-thé tóng-àn.